Το **Power metal** είναι στυλ της heavy metal μουσικής, το οποίο προέρχεται από το συνδυασμό του New Wave of British Heavy Metal με το Speed Metal. Χαρακτηρίζεται από up tempo ρυθμούς και συχνά συνδυάζεται με συμφωνικά μουσικά στοιχεία. Η στιχουργική του είδους βασίζεται σε επικά και φανταστικά θέματα, με δραματικά και δυναμικά ρεφρέν.  

Παρουσιάστηκε στα μέσα της δεκαετίας του '80 στις Ηνωμένες Πολιτείες με ήχο βασισμένο στο speed metal και στην Ευρώπη και την Ιαπωνία με πιο μελωδικό ήχο και συχνότερη χρήση πλήκτρων.

Power metal

Επιρροές
--------

Ο Ρόνι Τζέιμς Ντίο
Στα τέλη της δεκαετίας του '70, ο τραγουδιστής Ρόνι Τζέιμς Ντίο έθεσε τις στιχουργικές βάσεις για το ιδίωμα με τους στίχους του για τα άλμπουμ "*Ritchie Blackmore's Rainbow*", "*Rainbow Rising*" και "*Long Live Rock 'n Roll*" των Rainbow του Ρίτσι Μπλάκμορ. Ιδιαίτερα, τα τραγούδια "*Stargazer*" και "*Gates of Babylon*" χαρακτηρίζονται σαν τα πρώτα power metal τραγούδια λόγω της ενορχήστρωσης και της βάσης τους στην κλασική μουσική, με το πρώτο εκ των δύο να συμμετέχει και η συμφωνική ορχήστρα του Μονάχου.  

Τα υψίφωνα φωνητικά που έχουν χαρακτηρίσει το είδος, προέρχονται κυρίως από τραγουδιστές όπως ο Ίαν Γκίλαν των Deep Purple, ο Ρομπ Χάλφορντ των Judas Priest και ο Μπρους Ντίκινσον των Iron Maiden. Τα δίδυμα κιθαριστών των Iron Maiden και των Judas Priest από τη Μεγάλη Βρετανία, όπως και των Scorpions και των Accept από τη Γερμανία έθεσαν τις μουσικές βάσεις για τα μετέπειτα συγκροτήματα, με τον Σουηδό βιρτουόζο Yngwie Malmsteen να αποτελεί έμπνευση για την ιδιαίτερη τεχνική συγκροτημάτων όπως οι Dragonforce και οι Kamelot. Ο κιμπορντίστας Γιενς Γιόχανσον αποτέλεσε τη βασικότερη επιρροή για τους μετέπειτα οργανίστες, πατώντας στον ήχο των πλήκτρων του Τζον Λορντ των Deep Purple και του Κεν Χένσλεϊ των Uriah Heep.

Ευρωπαϊκό power metal
---------------------

Η σημερινή μορφή του power metal ξεκίνησε με την κυκλοφορία των άλμπουμ "*Keeper of the Seven Keys, Pt. 1*" και "*Pt. 2*" των Helloween, τα οποία σε συνδυασμό με τον παραδοσιακό χέβι μέταλ ήχο των Iron Maiden επηρέασαν τη μετέπειτα γενιά του είδους που άνθισε στην Ευρώπη.

Το τευτονικό power metal είναι βαρύτερο και με λιγότερα πλήκτρα, όντας το υποιδίωμα με τα περισσότερα κοινά στοιχεία με το κλασικό χέβι μέταλ. Το ιταλικό power metal περιέχει πολλά συμφωνικά και progressive στοιχεία και φανταστικούς στίχους παιγμένα σε μεγάλες ταχύτητες. Το σουηδικό power metal βρίσκεται ανάμεσα στην ταχύτητα του ιταλικού και τη βαρύτητα του γερμανικού power metal.

Πέραν των τριών αυτών χαρακτηριστικότερων ευρωπαϊκών ειδών, power metal συγκροτήματα προέρχονται από πολλές χώρες και από τη δεκαετία του '90 και έπειτα έχουν δημιουργηθεί υβρίδια τα οποία συνδυάζουν το power με το thrash, το doom και το death metal.

Αμερικάνικο power metal
-----------------------

Οι Blind Guardian
Η συγκεκριμένη σχολή ξεκίνησε στις Ηνωμένες Πολιτείες στις αρχές της δεκαετίας του '80 και βασίστηκε στο New Wave of British Heavy Metal οδηγούμενο από γρήγορα κιθαριστικά ριφ, ενώ υπάρχει ελάχιστη χρήση πλήκτρων σε σχέση με το ευρωπαϊκό power metal. Η στιχουργική αποτελείται κατά βάση από επικά θέματα, ιδιαίτερα σε συγκροτήματα όπως οι Manowar,Omen, Manilla Road, Virgin Steele, κ.α..

Χαρακτηριστικά
--------------

Το power metal επικεντρώνεται στα καθαρά και υψηλά φωνητικά, με συχνό φαινόμενο οι τραγουδιστές να έχουν μεγάλο εύρος δυνατοτήτων, φτάνοντας στο επίπεδο του τενόρου. Παρ' όλα αυτά, υπάρχουν τραγουδιστές power metal συγκροτημάτων με πιο τραχιά φωνή στο στυλ των φωνητικών για τα οποία φημίζεται το thrash metal.

Οι κιθάρες παίζουν σε μεγάλες ταχύτητες με γρήγορα και δύσκολα σόλο. Οι πιο επιδραστικοί κιθαρίστες, πέραν των προαναφερθέντων Μπλάκμορ και Malmsteen, είναι ο Κάι Χάνσεν των Gamma Ray, ο Μίκαελ Γουάικατ των Helloween και ο Τίμο Τόλκι των Stratovarius.

Οι ντράμερ χρησιμοποιούν δύο μπάσα τύμπανα παίζοντας το ταμπούρο σε δέκατα έκτα, ήχος που ξεκίνησε από τον Ίνγκο Σβίχτενμπεργκ των Helloween, ενώ οι ντράμερ συγκροτημάτων όπως οι Blind Guardian και οι Iced Earth παίζουν σε παρόμοιο στυλ με thrash metal συγκροτήματα.

Οι στίχοι των τραγουδιών επικεντρώνονται στο φανταστικό, τη μυθολογία, τα προσωπικά συναισθήματα, την ελπίδα αλλά και τον πόλεμο, χωρίς να λείπουν θέματα όπως η πολιτική ή η θρησκεία, αν και η εμφάνιση τους είναι σπανιότερη σε σχέση με άλλα είδη του heavy metal.

Σπουδαία συγκροτήματα του είδους
--------------------------------

|  |  |  |
| --- | --- | --- |
| Γερμανία
* Accept
* Blind Guardian
* Edguy
* Gamma Ray
* Grave Digger
* Helloween
* Powerwolf
* Primal Fear
* Rage
* Running Wild
* Scorpions
* Human Fortress
 | Υπόλοιπη Ευρώπη
* Dream Evil
* Dragonforce
* Hammerfall
* Heavy Load
* Judas Priest
* Lost Horizon
* Nightwish
* Nocturnal Rites
* Rainbow
* Rhapsody of Fire
* Sabaton
* Sonata Arctica
* Stratovarius
 | Αμερική
* Angra
* Armored Saint
* Cirith Ungol
* Crimson Glory
* Dio
* Iced Earth
* Jag Panzer
* Kamelot
* Liege Lord
* Manilla Road
* Manowar
* Metal Church
* Omen
* Riot
* Savatage
* Virgin Steele
 |

Παραπομπές
----------

1. ↑  «Metal Evolution, Episode 110: Power metal, VH1». Αρχειοθετήθηκε από το πρωτότυπο στις 20 Σεπτεμβρίου 2015. Ανακτήθηκε στις 5 Δεκεμβρίου 2013.
2. ↑  «Yngwie Malmsteen Interview - UGO.com». Αρχειοθετήθηκε από το πρωτότυπο στις 21 Σεπτεμβρίου 2013. Ανακτήθηκε στις 5 Δεκεμβρίου 2013.
3. ↑  Bands By Genre: American Power Metal: Page 1 - Librarius Metallicus

Πηγές
-----

* The Metal Crypt - Description of the Genres of Metal
* Heavy Metal Classifications: A History of Power Metal - Metal Descent
* Power Metal, heavymetal.about.com
* Best Power Metal Albums - Heavy Metal - About.com Αρχειοθετήθηκε 2014-11-29 στο Wayback Machine.
* A Beginner's Guide To Power Metal - Sea of Tranquility

  


|  |  |  |  |  |
| --- | --- | --- | --- | --- |
| 

| π • σ • ε
Heavy metal |
| --- |
|  |
| Είδη | 
* Alternative metal
* Black metal
* Christian metal
* Crossover thrash
* Death metal
* Depressive Suicidal Black metal
* Djent
* Doom metal
* Extreme Metal
* Folk metal
* Glam Metal
* Gothic metal
* Grindcore
* Groove metal
* Industrial metal
* National Socialist black metal
* New Wave of British Heavy Metal
* New Wave of American Heavy Metal
* Mathcore
* Metalcore
* Nu metal
* Power metal
* Progressive metal
* Stoner Metal
* Speed metal
* Swedish death metal
* Symphonic metal
* Thrash metal
* Traditional heavy metal
* Viking metal
 |

 |